ΠΡΟΕΔΡΙΚΟ ΔΙΑΤΑΓΜΑ: 311/1994 
ΦΕΚ: Α 165/06.10.1994 


ΤΙΤΛΟΣ: ΚΑΤΑΣΤΑΤΙΚΟ ΤΟΥ "ΟΡΓΑΝΙΣΜΟΥ ΠΝΕΥΜΑΤΙΚΗΣ ΙΔΙΟΚΤΗΣΙΑΣ" 


ΑΡΘΡΟ 1: ΟΝΟΜΑ - ΜΟΡΦΗ - ΕΔΡΑ 


α) Ο "Οργανισμός Πνευματικής Ιδιοκτησίας", που ιδρύθηκε µε το άρθρο 69 του Ν. 2121/93 
"Πνευματική Ιδιοκτησία, Συγγενικά Δικαιώματα και Πολιτιστικά θέματα" (ΦΕΚ Α' 25) εἶναι Νομικό 
Πρόσωπο Ιδιωτικού Δικαίου, µε έδρα την Αθήνα και εποπτεύεται απὀ τον Υπουργό Πολιτισμού. β) Ο 


παρών Οργανισμός αναφέρεται στη συνέχεια "Ο.Π.Ι." 


ΑΡΘΡΟ 2: ΣΚΟΠΟΙ 


Οι σκοποί του "Ο.Π.Ι." είναι οι ακόλουθοι: α) Η προστασία των πνευματικών δημιουργών και των 
δικαιούχων συγγενικών δικαιωμάτων. β) Η μέριμνα για την εφαρμογή του Ν. 2121/93 και των 
συναφών θεμάτων συμβάσεων και ειδικότερα: - Η υποβολή εισηγήσεων προς το Υπουργείο 
Πολιτισμού σχετικά µε την νομιμότητα δήλωσης και του Κανονισμού των Οργανισμών Συλλογικής 
διαχείρισης και των λοιπών στοιχείων που προβλέπονται στις παραγράφους 4 και 5 του άρθρου 54 
τουν. 2121/93. - Η υποβολή εισηγήσεως ανά εξάµηνο προςτο Υπουργείο Πολιτισμού για θέµατα που 
αφορούν την εποπτεία των Οργανισμών Συλλογικής Διαχείρισης. - Η νοµοπαρασκευαστική εργασία 
σε θέµατα πνευματικής Ιδιοκτησίας και συγγενικών δικαιωμάτων, σε συνεργασία µε το Γραφείο 
Νομικού Συμβούλου του ΥΠΠΟ και το Γραφείο Νομοθετικού Συντονισμού του Υπουργείου 
Πολιτισμού. - Η εκπροσώπηση της Ελλάδας στους αρμόδιους διεθνείς οργανισμούς καθώς και στα 
Όργανα της Ευρωπαϊκής Κοινότητας. - Η διοργάνωση κάθε είδους σεμιναρίων για την επιμόρφωση 
και ενηµέρωση των δικαστών, δικηγόρων, διοικητικών υπαλλήλων, δημιουργών, δικαιούχων 
συγγενικών δικαιωμάτων, φοιτητών και σπουδαστών για θέματα πνευματικής ιδιοκτησίας και 
συγγενικών δικαιωμάτων. - Η παροχή πληροφοριών σχετικά µε θέµατα πνευματικής ιδιοκτησίας και 
συγγενικών δικαιωμάτων. γ) Η έκτακτη διαχείριση των δικαιωμάτων των δικαιούχων - μελών 
οργανισμού συλλογικής διαχείρισης ή ανεξάρτητης οντότητας διαχείρισης του άρθρου 50 του ν. 
4481/2017 (Α΄ 100), η άδεια του οποίου ανακλήθηκε και η σύναψη νέων συµβάσεων ανάθεσης και 
εκπροσώπησης µε δικαιούχους, µε σκοπό τη διασφάλιση της είσπραξης και διανομής των 
δικαιωμάτων των δικαιούχων και την τήρηση της νομιμότητας χρήσης πνευματικών έργων (όπως 


προστέθηκε από την παρ. 2 του α. 45 του ν. 4531/2018). 


ΑΡΘΡΟ 3: ΔΙΟΙΚΗΤΙΚΟ ΣΥΜΒΟΥΛΙΟ ΣΥΝΘΕΣΗ - ΛΕΙΤΟΥΡΓΙΑ - ΑΡΜΟΔΙΟΤΗΤΕΣ 


1. Ο ΟΠΙ διοικείται από επταµμελές Διοικητικό Συμβούλιο (Δ.Σ.) (όπως τροποποιήθηκε από την παρ. 3 
του α.45 του ν. 4531/2018). Τα μέλη του Δ.Σ. πρέπει να κατέχουν πτυχίο Α.Ε.Ι., κυρίως Νομικών 
και Οικονοµικών Επιστημών και να έχουν ειδικές γνώσεις ή εμπειρία σε θέµατα πνευματικής 


ιδιοκτησίας. 


2.Το Δ.Σ. του "Ο.Π.Ι." διορίζεται µε απόφαση του Υπουργού Πολιτισμού και η θητεία του εἰναι 
τριετής. Με την ἰδια απόφαση ορίζονται ο Πρόεδρος και ο Αντιπρόεδρος του Δ.Σ. Η θητεία των 


μελών του Δ.Σ. µπορεί να ανανεώνεται. 


3. Χρέη Γραμματέα του Δ.Σ. ασκεί υπάλληλος του "Ο.Π.Ι." που ορίζεται μαζί µε τον αναπληρωτή του 


µε απόφαση του Προέδρου του Δ.Σ. 


Δ. Το Δ.Σ. συνεδριάζει ύστερα από πρόσκληση του Προέδρου του, τακτικά µία φορά το µήνα και 
έκτακτα εάν ζητηθεί απὀ τον Πρόεδρο ή την πλειοψηφία των μελών του. Στην τελευταία 
περίπτωση ο Πρόεδρος συγκαλεί υποχρεωτικά τα µέλη του Δ.Σ. µέσα σε πέντε µέρες απὀ την 
έγγραφη γνωστοποίηση του αιτήματος της πλειοψηφίας. Στη γνωστοποίηση αναγράφονται και τα 


θέματα της ημερήσιας διάταξης. 


5. Το Δ.Σ. βρίσκεται σε απαρτία όταν παρίστανται τουλάχιστον τέσσερα (4) από τα µέλη του, μεταξύ 
των οποίων απαραίτητα ο Πρόεδρος ή ο Αντιπρόεδρος του Δ.Σ.. Οι αποφάσεις λαμβάνονται µε 
απόλυτη πλειοψηφία των παρόντων μελών και σε περίπτωση ισοψηφίας υπερισχύει η ψήφοςτου 


Προέδρου (όπως τροποποιήθηκε από την παρ. 4 του α. 45του ν. 4531/2018). 
6. Χρέη εισηγητή εκτελεί ο Διευθυντής του "Ο.Π.Ι.". 
7. Τα πρακτικά του Δ.Σ. υπογράφονται από τον Πρόεδρο, τα µέλη καιτον Γραμματέα. 


8.Το Δ.Σ. έχει τις ακόλουθες αρμοδιότητες: α) Αποφασίζει για τον ετήσιο προὐπολογισμό και τις 
αναγκαίες τροποποιήσεις του και τον υποβάλλει για έγκριση στον Υπουργό Πολιτισμού το 
αργότερο μέχρι 15 Οκτωβρίου κάθε έτους. β) Καταρτίζει τον ετήσιο ισολογισµό και απολογισμό 
του "Ο.Π.Ι."και τα υποβάλλει στον Υπουργό Πολιτισμού το αργότερο μέχρι τέλος Φεβρουαρίου 
κάθε έτους. γ) Τοποθετεί το προσωπικό του Ο.Π.Ι. σε συγκεκριμένες θέσεις σύμφωνα µε το άρθρο 
13 του παρόντος Π.Δ/γματος. Οι αποδοχές του προσωπικού καθορίζονται σύμφωνα µε τις 
διατάξεις που ισχύουν κάθε φορά για τους δημοσίους υπαλλήλους. (όπως αντικαταστάθηκε µε το 
άρθρο 46 παρ. 10 του ν. 3905/2010). δ) Αναθέτει, µετά από εισήγηση του Δ/ντή του Ο.Π.Ι., σε 
οργανισμούς, ειδικούς επιστήμονες ή και νομικά πρόσωπα, µε σύμβαση έργου, μελέτες, έρευνες 


και εργασίες οι οποίες έχουν σχέση µε την εκπλήρωση των σκοπών του "Ο.Π.Ι." σύμφωνα µε τις 


διατάξεις περί ανάθεσης έργου όπως ισχύουν κάθε φορά. ε) Εγκρίνει τις μετακινήσεις του 
Προέδρου καιτων μελών του Δ.Σ. καθώς καιτις μετακινήσεις του προσωπικού του "Ο.Π.Ι." εντός 
και εκτός της χώρας. Για τις αποζημιώσεις των μετακινήσεων εφαρμόζονται οι διατάξεις που 
ισχύουν για τις μετακινήσεις των δημοσίων υπαλλήλων. στ) Μπορεί µε απόφασή του να αναθέτει 
για ορισμένο χρόνο την άσκηση συγκεκριμένης ή συγκεκριμένων αρµοδιοτήτωντου σε ένα απότα 
μέλη του. ζ) Μπορεί να μεταβιβάζει εγγράφως την ενάσκηση μέρους των αρμοδιοτήτων του 
Προέδρου στον Αντιπρόεδρο ή σε άλλα µέλη του Δ.Σ. ή στο Διευθυντή του Ο.Π.Ι.. µετά από 


εισήγηση του προέδρουτου Δ.Σ. 


ον, 


Για το προσωπικό του Οργανισμού Πνευματικής Ιδιοκτησίας που έχει την ιδιότητα δικηγόρου 
μπορούν να εφαρμόζονται οι διατάξεις που ισχύουν κάθε φορά περί πάγιας αντιµισθίας 


δικηγόρων. 


10. Η αποζημίωση των µελών του Διοικητικού Συµβουλίου του Οργανισμού Πνευματικής Ιδιοκτησίας 
ορίζεται µε κοινή απόφαση των Υπουργών Οικονομικών και Πολιτισμού και Τουρισμού. Η σχετική 
δαπάνη βαρύνει τον προὐπολογισμό του Οργανισμού Πνευματικής Ιδιοκτησίας (όπως προστέθηκε 


µετο άρθρο 46 παρ. 11 του ν. 3905/2010). 


ΑΡΘΡΟ 4: ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ ΤΟΥ Δ.Σ. 


Ο Πρόεδρος του Δ.Σ. έχει τις ακόλουθες αρμοδιότητες: α) Εκπροσωπεί τον "Ο.Π.Ι." δικαστικά και 
εξώδικα, τον δεσμεύει µετην υπογραφή του και µπορεί µε πράξη του να αναθέτει κατά περίπτωση 
την εκπροσώπηση σε μέλος του Δ.Σ. ή στο Διευθυντή του "Ο.Π.Ι.". β) Συγκαλεί το Δ.Σ. του "Ο.Π.Ι.", 
προεδρεύει των συνεδριάσεὠν του και καθορίζει τα θέµατα της ημερήσιας διάταξης, µε την 
επιφύλαξη της παραγράφου 5 του προηγούμενου άρθρου. γ) Τον Πρόεδρο, ελλείποντα, απόντα ή 


κωλυόμενο, αναπληρώνει ο Αντιπρόεδρος. 


ΑΡΘΡΟ 5: ΔΙΕΥΘΥΝΤΗΣ 


1. Ο Διευθυντήςτου "Ο.Π.Ι." ορίζεται µε απόφαση του Υπουργού Πολιτισμού µε 3ετή θητεία, που 
µπορεί να ανανεώνεται µετά απὀ εισήγηση του Δ.Σ. του "Ο.Π.Ι.". Πρέπει να έχει πτυχίο Α.Ε.Ι., 
αναγνωρισμένο διδακτορικό τίτλο και ειδικές γνώσεις ή εμπειρία σε θέματα πνευματικής 


ιδιοκτησίας. 


Οι αρμοδιότητες του Διευθυντή του "Ο.Π.Ι." εἶναι οι ακόλουθες: α) Εχει την επιστημονική και 
διοικητική διεύθυνση του Ο.Π.Ι. β) Προΐσταται των Υπηρεσιών και του απασχολούμενου 
προσωπικού του "Ο.Π.Ι." και μεριμνά για την οµαλή και αποδοτική τους λειτουργία. γ) 
Εφαρμόζει τις αποφάσεις του Δ.Σ. δ) Ασκεί όλες τις αρμοδιότητες που προβλέπονται από το 


παρόν Π.Δ. ή του ανατίθενται από το Δ.Σ. 


Οι αποδοχές του Διευθυντή του Ο.Π.Ι. ορίζονται µε κοινή απόφαση των Υπουργών Οικονοµικών 
και Πολιτισμού και Τουρισμού. Η σχετική δαπάνη βαρύνειτον προῦὐπολογισμό του Οργανισμού 


Πνευματικής Ιδιοκτησίας. (όπως προστέθηκε µε το άρθρο 46παρ. 12 του ν. 3905/2010). 


ΑΡΘΡΟ 6: ΠΟΡΟΙ ΤΟΥ "Ο.Π.Ι." 


Ο "Ο.Π.Ι." για την έναρξη της λειτουργίας του επιχορηγείται εφάπαξ µε ειδική χρηματοδότηση 
απὀ τον κρατικό προὐπολογισμό του Υπουργείου Πολιτισμού, ύψους εἰκοσι εκατομμυρίων 
(20.000.000) δραχμών. "Ὁ Οργανισμός Πνευματικής Ιδιοκτησίας µπορεί επίσης να επιχορηγείται 
από τις πιστώσεις του Υπουργείου Πολιτισμού ή από τα έσοδα των αριθµολαχείων ΛΟΤΤΟ και 


ΠΡΟ-ΤΟ. 


Οι πόροι του "Ο.Π.Ι.' προέρχονται: α) (Παραλείπεται ως µη ισχύουσα). β) Από επιχορηγήσεις - 
επιδοτήσεις της Ευρωπαϊκής Κοινότητας και των Διεθνών Οργανισμών. γ) Από δωρεές, 
κληροδοτήματα. ὃ) Από ιδιωτικές χορηγίες και κάθε φύσεως εισφορές φυσικών ή νομικών 


προσώπων. ε) Από τα ἐσοδα που προκύπτουν απὀ παροχή υπηρεσιών. 


ΑΡΘΡΟ 7: ΟΙΚΟΝΟΜΙΚΟ ΕΤΟΣ 


Το οικονομικό έτος αρχίζει απότην 1η Ιανουαρίου καιλήγειτην 31η Δεκεμβρίου κάθε ηµερολογιακού 


έτους. Ως οικονομικό έτος νοείται η χρονική περίοδος µέσα στην οποία πραγματοποιούνται πράξεις 


που αφορούντη διαχείριση χρήματος, υλικού και άλλων περιουσιακών στοιχείωντου "Ο.Π.Ι.". Ειδικά 


το πρώτο οικονομικό έτος αρχίζει από τη δημοσίευση του παρόντος Π.Δ/γµατος στην Εφημερίδα της 


Κυβερνήσεως και λήγειτην 31.12.1994. 


ΑΡΘΡΟ 8: ΠΡΟΥΠΟΛΟΓΙΣΜΟΣ 


Ο προὐπολογισμός είναι πράξη του Δ.Σ. του "Ο.Π.Ι.", η οποία περιέχει τα προβλεπόμενα έσοδα 


απὀ τους τακτικούς και ἐκτακτους πόρους του "Ο.Π.Ι.", καθώς και τις προβλεπόμενες δαπάνες 

του έτους, στο οποίο αναφέρεται µαζί µε την αιτιολόγησή τους. Τυχόν ετήσιο πλεόνασμα του 


"Ο.Π.Ι." μεταφέρεται στο επόµενο έτος. 


2. Στον προὐπολογισμό το σύνολο των εσόδων εἶναι διαθέσιμο για την κάλυψη του συνόλου των 


εξόδων. Η κατανομή των λογαριασμών καθορίζεται µε απόφαση του Δ.Σ.του "Ο.Π.Ι.". 


3. Ο Διευθυντής του "Ο.Π.Ι." υποβάλλει στο Δ.Σ. ανά τρίμηνο έκθεση για το ρυθµό εκτέλεσης του 
προὐπολογισμού και για τις τυχόν μεταφορές προβλεπομένων ποσών απὀ άρθρο σε άρθρο ή 
απὀ κεφάλαιο σε κεφάλαιο μέχρι ποσοστού 1056 επί του συνόλου του προὐπολογισμού. 


Μεταφορές πέραντου ποσοστού αυτού αποφασίζονται απότο Δ.Σ. 


Δ. ΟδΔιευθυντήςτου "Ο.Π.Ι." προετοιμάζει και εισηγείται στο Δ.Σ. σχέδιο προὐπολογισμού, το οποίο 
καταρτίζεται σύμφωνα µετις προβλέψεις καιτα στοιχεία όλων των Διευθύνσεων του "Ο.Π.Ι." και 
υποβάλλεται τέσσερις (4) μήνες πριν από τη λήξη της προθεσμίας που αναφέρεται στην 
παράγραφο 6 του παρόντος άρθρου. Το σχέδιο προὐπολογισμού περιέχει τα έσοδα και τις 


δαπάνες ταξινομημένα ανά εἶδος αναλυμένα σε τίτλους, κεφάλαια και άρθρα. 


5. Στο σχέδιο προὐπολογισμού επισυνάπτονται: α) Έκθεση για τη πορεία των εσόδων και εξόδων 
του "Ο.Π.Ι." ανά έτος για την ερχόμενη πενταετία µε ταξινόμηση ανά εἶδος και ανάλυση σε 
τίτλους, κεφάλαια και άρθρα. β) Σχεδιασμός των εσόδων και εξόδων του "Ο.Π.Ι." ανά έτος για 
την ερχόμενη πενταετία µε ταξινόμηση ανά είδος και ανάλυση σε τίτλους, κεφάλαια και άρθρα. 
γ) Πίνακας απασχολούμενου προσωπικού στον "Ο.Π.Ι.", ταξινομημένο ανά κατηγορία και 
οργανωτικές μονάδες. 

δ) Πίνακας των αναγκών του "Ο.Π.Ι." σε προσωπικό µε την αντίστοιχη αιτιολογία. ε) Πίνακας 
εξοπλισμού και ακινήτων µε αξία αποσβέσεων. στ) Τυχόν προτάσεις απότον Διευθυντή του Ο.Π.Ι. 
για νέες επενδυτικές δαπάνες ή βελτιώσεις συνοδεύονται από τεκμηρίωση της οικονοµικήςτους 


σκοπιμότητας. 


6. Τρεις μήνες πριν από τη λήξη κάθε ημερολογιακού έτους, το Δ.Σ. του "Ο.Π.Ι." διαμορφώνει το 
περιεχόµενο του προὐπολογισμού και τον υποβάλλει για έγκριση στον Υπουργό Πολιτισμού το 


αργότερο μέχρι 15 Οκτωβρίου κάθε έτους. 


7. Η εκτέλεση του προὐπολογισμού µπορεί να παρατείνεται για τρείς μήνες τόσο για την είσπραξη 
των εσόδων του οικονομικού έτους που έληξε όσο και για την πληρωμή των εξόδων για 
υποχρεώσεις που αναλήφθησαν μέχρι τη λήξη του µε απόφαση του Δ.Σ. του Ο.Π.Ι., η οποία 


υποβάλλεται για έγκριση στον Υπουργό Πολιτισμού. 


8. Μετά την έγκριση του προὐπολογισμού επιτρέπεται η τροποποίησή του ως προς τον 


καταμερισμότων προβλεπομένων ποσών, σύμφωνα µετην παράγραφο 3 του παρόντος άρθρου. 

Αν κατά την έναρξη του ημερολογιακού έτους δεν έχει εγκριθεί ο προὐπολογισμός, ο Διευθυντής 
του "Ο.Π.Ι." µπορεί να εκτελεί πληρωμές δαπανών σύμφωνα µετις προβλέψεις του τελευταίου 
εγκεκριµένου προὐπολογισμού μέχρι το ποσό που αντιστοιχεί στο ἐνα τρίτο των εγκεκριμένων 


δαπανών. Δαπάνες που αφορούν την αμοιβή του προσωπικού καταβάλλονται κανονικά. 


ΑΡΘΡΟ 9: ΕΣΟΔΑ - ΕΞΟΔΑ - ΕΛΕΓΧΟΣ ΔΙΑΧΕΙΡΙΣΗΣ 


Έσοδα του προὐπολογισμού είναι: α) Τα έσοδα που προβλέπονται κατά τη διάρκεια του 
οικονομικού έτους στο οποίο αναφέρεται ο προὐπολογισμός. β) Τα έσοδα που δεν εισπράχθηκαν 


από προηγούμενα οικονομικά έτη ή που προκαταβάλλονται συνολικά για τα επόµενα έτη. 


Τα έσοδα του "Ο.Π.Ι." εισπράττονται: α) Απότον Ταμίατου "Ο.Π.Ι.", µε έκδοση από το Λογιστήριο 


αντίστοιχης απόδειξης. β) Από τις συνεργαζόμενες µετον "Ο.Π.Ι." Τράπεζες. 


Ταμίας του "Ο.Π.Ι." διορίζεται υπάλληλος της οικονοµικής υπηρεσίας του "Ο.Π.Ι." µε πράξη του 


Διευθυντή. 


Έξοδα του προὐπολογισμού εἶναι οι δαπάνες που προβλέπονται κατά την διάρκεια του 
οικονομικού έτους στο οποίο αναφέρεται ο προὐπολογισμός, χωρίς να λαμβάνεται υπόψη το 


χρονικό σημείο γένεσης της υποχρέωσης για πληρωμή. 


Για την πληρωμή των εξόδων του "Ο.Π.Ι." απαιτείται η έκδοση εντολής πληρωμής, η οποία 
συντάσσεται από το Τμήμα Διοικητικού - Οικονομικού και υπογράφεται από το Διευθυντή του 


Ο.Π.Ι. 


Με την επιφύλαξη τήρησης των διαδικασιών για τις προμήθειες του "Ο.Π.Ι.", πληρωμές για 
εγκεκριμένες δραστηριότητες του "Ο.Π.Ι'' σύμφωνα µε τον προὐπολογισμό του έτους, 
εκτελούνται από το λογιστή του "Ο.Π.Ι.' χωρίς περιορισμό στο ύψος του πληρωτέου ποσού 
εφόσον υπάρχει έγγραφη εντολή από το Διευθυντή του "Ο.Π.Ι." στο πλαίσιο των αρμοδιοτήτων 


του. 


Οι πληρωμές του "Ο.Π.Ι." εξοφλούνται µε τραπεζικές επιταγές σε διαταγή του δικαιούχου ή µε 


μετρητά. 


Υπεύθυνος για τη νόμιμη και ομαλή εισροή και εκροή χρημάτων στον "Ο.Π.Ι." εἶναι ο Ταμίας και 


ο Διευθυντής του Ο.Π.Ι. 


10. 


11. 


12. 


Οι προμήθειες κάθε φύσης υλικού (αναλώσιµου ή µη) στον "Ο.Π.Ι." πραγματοποιούνται εφόσον 
υπάρχει η σχετική πρόβλεψη και η αντίστοιχη πίστωση στον προὐπολογισμό του "Ο.Π.Ι." µε 


εντολή του Διευθυντή του "Ο.Π.Ι.". 


Ο έλεγχος της οικονοµικής διαχείρισης και του ετήσιου ισολογισμού του "Ο.Π.Ι." ενεργείται από 
ορκωτούς ελεγκτές, οι οποίοι σε τακτά χρονικά διαστήματα συντάσσουν εκθέσεις στο Δ.Σ. του 


"Ο.Π.Ι." για τη διαχείριση του "Ο.Π.Ι." καθώς και έκθεση για τον ετήσιο ισολογισµό. 


Το Δ.Σ. του "Ο.Π.Ι." µέσα σε εύλογο χρονικό διάστηµα απὀ την υποβολή των εκθέσεων των 
Ορκωτών Ελεγκτών µπορεί να διατάξει τακτοποίηση των ελλείψεων σύμφωνα µε τις 


παρατηρήσεις τους. 


Ο Διευθυντής του "Ο.Π.Ι." ενεργεί εξαµηνιαίο κατασταλτικό έλεγχο της οικονοµικής διαχείρισης 


του "Ο.Π.Ι.". Τα αποτελέσµατα του ελέγχου υποβάλλονται για ενηµέρωση στο Δ.Σ. 


ΑΡΘΡΟ 10: ΟΙΚΟΝΟΜΙΚΟΣ ΑΠΟΛΟΓΙΣΜΟΣ - ΙΣΟΛΟΓΙΣΜΟΣ 


1. 


Το Δ.Σ. του "Ο.Π.Ι." καταρτίζει τον Ιανουάριο κάθε έτους τον ισολογισµὀ µε τα αποτελέσµατα 


χρήσης καιτον απολογισμό της 31ης Δεκεμβρίου του προηγούμενου έτους. 
Αντίγραφα του απολογισμού και του ισολογισμού κοινοποιούνται στους Ορκωτούς Ελεγκτές. 


Ο ισολογισµός και ο απολογισμός του "Ο.Π.Ι." γνωστοποιούνται από το Δ.Σ. στον Υπουργό 


Πολιτισμού το αργότερο μέχρι τέλος Φεβρουαρίου κάθε έτους. 


Ο απολογισμός εσόδων και εξόδων του "Ο.Π.Ι." απεικονίζει τα αποτελέσµατα από την εκτέλεση 
του προὐπολογισμού του αντίστοιχου έτους και εμφανίζει ανάλογα µε το διάγραμμα που 
χρησιμοποιείται για τη σύνταξη του προὐπολογισμού: α. Τα προὐπολογισθέντα έσοδα και έξοδα 


β. Τα πραγματοποιηθέντα έσοδα και έξοδα 


Ο Ισολογισμός καταρτίζεται σύμφωνα µε την ισχύουσα νοµοθεσία και ακολουθεί σε γενικές 


γραμμές το Γενικό Λογιστικό Σχέδιο. 


Οιλογαριασμοίτου "Ο.Π.Ι." κατατάσσονται σε ομάδες και υποομάδες ανάλογα µε την εκάστοτε 


οικονομική δραστηριότητα του "Ο.Π.Ι.". 


ΑΡΘΡΟ 11: ΟΡΓΑΝΩΤΙΚΗ ΔΙΑΡΘΡΩΣΗ ΤΟΥ "Ο.Π.Ι." 


1. Οι υπηρεσίες του Ο.Π.Ι. αποτελούν Διεύθυνση που συγκροτείται απὀ τις ακόλουθες οργανικές 
μονάδες (Τμήματα): α. Τµήµα Νομοθετικού Συντονισμού β. Τµήµα Πληροφόρησης και Οργάνωσης 


σεμιναρίων γ. Τµήµα Διοικητικού Οικονομικού 


2. Η Διεύθυνση λειτουργεί υπό την εποπτεία του Διευθυντή του Ο.Π.Ι. Οι αρμοδιότητες της 
κατανέμονται στα Τμήματα ως εξής: α. Τµήµα Νομοθετικού Συντονισμού: Η μέριμνα για την 
εφαρμογή του Ν. 2121/93 και των συναφών διεθνών συμβάσεων. Η νομοπαρασκευαστική 
εργασία σε θέµατα πνευματικής ιδιοκτησίας και συγγενικών δικαιωμάτων. Η εκπόνηση νομικών 
μελετών και η έκδοση σχετικών εντύπων. Η επεξεργασία των νομικών υποθέσεων του Ο.Π.Ι. Η 
εκπροσώπηση της Ελλάδας στα Οργανα της Ευρωπαϊκής Κοινότητας και σε Διεθνείς Οργανισμούς 
για θέµατα πνευματικής ιδιοκτησίας και συγγενικών δικαιωμάτων. β. Τµήµα Πληροφόρησης και 
Οργάνωσης σεμιναρίων: Η συγκέντρωση, ταξινόμηση και διατήρηση του υλικού τεκμηρίωσης. Η 
οργάνωση και λειτουργία βιβλιοθήκης. Η παροχή πληροφοριών για θέματα πνευματικής 
ιδιοκτησίας και συγγενικών δικαιωμάτων. Η διοργάνωση σχετικών σεμιναρίων για την 
επιμόρφωση και ενηµέρωση δικαστών, δικηγόρων, διοικητικών υπαλλήλων, δημιουργών, 
δικαιούχων συγγενικών δικαιωμάτων, Φοιτητών, και σπουδαστών. γ. Τμήμα Διοικητικού - 
Οικονομικού: Ο χειρισμός των θεμάτων προσωπικού του Ο.Π.Ι. Η διακίνηση της αλληλογραφίας, 
η δακτυλογράφηση και αναπαραγωγή εγγράφων και εντύπων. Η προετοιμασία του σχεδίου 
προὐπολογισμού, του ισολογισμού και του ετήσιου απολογισμού του Ο.Π.Ι. Η διαχείριση κάθε 
δαπάνης, η εκκαθάριση αποδοχών και γενικά αποζημιώσεων προσωπικού καθώς και η εἰσπραξη 
κάθε εσόδου. Η μέριμνα για την προμήθεια μηχανημάτων, υλικών, εφοδίων ή άλλων 
περιουσιακών στοιχείων και την εκτέλεση εργασιών. Η διαχείριση υλικού υπηρεσίας, ή φύλαξη 


και η καθαριότητα του καταστήματος του Οργανισμού. 


3. Συστήνεται στον ΟΠΙ Ειδική Υπηρεσία έκτακτης διαχείρισης δικαιωμάτων µε αρμοδιότητα την 
άσκηση όλων των αναγκαίων ενεργειών για την έκτακτη διαχείριση των δικαιωμάτων των 
δικαιούχων - μελών οργανισμού συλλογικής διαχείρισης ή ανεξάρτητης οντότητας διαχείρισης 
του άρθρου 50 του ν. 4481/2017 (Α΄ 100), η άδεια του οποίου ανακλήθηκε, τη σύναψη νέων 
συµβάσεων ανάθεσης και εκπροσώπησης µε δικαιούχους, την είσπραξη, διανοµή και απόδοση 
των δικαιωμάτων των δικαιούχων, την τήρηση της νομιμότητας χρήσης πνευματικών έργων και 
την ενηµέρωση των δικαιούχων για την πορεία και το ἐργο της έκτακτης διαχείρισης των 
δικαιωμάτων τους. Η Ειδική Υπηρεσία έκτακτης διαχείρισης δικαιωμάτων λειτουργεί για όσο 
χρόνο ο ΟΠΙ ασκεί τα καθήκοντατου άρθρου 5ΊΑτου ν. 4481/2017, υπάγεται απευθείας στο Δ.Σ. 


του ΟΠΙ και εποπτεύεται από αυτό. Η Ειδική Υπηρεσία διοικείται από το πρόσωπο που διορίζεται 


επικεφαλής της (προσωρινός διαχειριστής) (όπως προστέθηκε από την παρ. 5του α. 45του ν. 


4531/2018). 


ΑΡΘΡΟ 12: ΘΕΣΕΙΣ ΠΡΟΣΩΠΙΚΟΥ - ΠΡΟΣΟΝΤΑ 


1. Ο αριθµός των θέσεων του προσωπικού του Ο.Π.Ι. ορίζεται σε δέκα επτά (17), ως εξής: α) Μία 
(1) θέση Διευθυντού όπως ακριβώς προβλέπεται στο άρθρο 5 παρ. 1 του παρόντος. β) Δύο (2) 
θέσεις ειδικού επιστημονικού προσωπικού µε γνωστικό αντικείµενο την πνευματική ιδιοκτησία. 
Για την πλήρωση των θέσεων απαιτούνται τα προσόντα που ορίζονται στο ἀρθρο 25 παρ. 2του 
Ν. 1943/91 (ΦΕΚ Α' 50). γ) Τέσσερις (4) θέσεις του κλάδου ΠΕ Νομικών. Προσόντα διορισμού 
ορίζονται το πτυχίο Νομικής ΑΕΙ της ημεδαπής ή ισότιμο πτυχίο της αλλοδαπής, καθώς και η 
άριστη γνώση μιάς τουλάχιστον των γλωσσών αγγλικής, γαλλικής ή γερμανικής. ὃ) Τέσσερις (4) 
θέσεις του κλάδου ΠΕ Διοικητικού - Οικονομικού, απότις οποίες η µία είναι θέση Ταμία. ε) Μία 
(1) θέση του κλάδου ΤΕ Βιβλιοθηκονόμου στ) Μία (1) θέση του κλάδου ΔΕ Βιβλιοθηκάριου. ζ) 
Δύο (2) θέσεις κλάδου ΠΕ ή ΤΕ Προσωπικού µε ειδικότητα Πληροφορικής ή συναφούς 
ειδικότητας. Για την πλήρωση των θέσεων απαιτούνται τα προσόντα που ορίζουν οι διατάξεις 
για το διορισμό δημοσίων υπαλλήλων. (όπως αντικαταστάθηκε µε το άρθρο 46 παρ. 13τουν. 
3905/2010). η) Μία (1) θέση του κλάδου ΔΕ δακτυλογράφου - στενογράφου. ϐ) Μία (1) θέση 


του κλάδου ΥΕ Προσωπικού καθαριότητας. 


2. Για όσους από τους παραπάνω κλάδους δεν ορίζονται προσόντα πρόσληψης ισχύουν τα κατά 
περίπτωση προβλεπόμενα από το Π.Δ. 194/88 (ΦΕΚ Α' 84), για τους αντίστοιχους κλάδους 


μονίμου προσωπικού, όπως αυτό ισχύει κάθε φορά. 


38. Γιατην απόδειξη της άριστης ξένης γλὠσσας εφαρμόζονται οι διατάξεις του άρθρου 5του Π.Δ. 


172/92 όπως τροποποιήθηκε από το Π.Δ. 368/92. 


ΑΡΘΡΟ 13: ΠΡΟΣΛΗΨΗ ΤΟΥ ΠΡΟΣΩΠΙΚΟΥ 


Το προσωπικό του Ο.Π.Ι. προσλαμβάνεται µε σύμβαση ιδιωτικού δικαίου αορίστου ή ορισμένου 
χρόνου, σύμφωνα µε τις κάθε φορά ισχύουσες γενικές διατάξεις περί προσλήψεως. Η τοποθέτηση 
αυτού σε συγκεκριμένες θέσεις γίνεται µε απόφαση του Δ.Σ. του Ο.Π.Ι. µετά από εισήγηση του 


Διευθυντή του Ο.Π.Ι. 


ΑΡΘΡΟ 14: ΠΡΟΪΣΤΑΜΕΝΟΙ ΥΠΗΡΕΣΙΩΝ 


1. Οι προϊστάμενοι των Τμημάτων του Ο.Π.Ι. ορίζονται µε απόφαση του Δ.Σ. του Ο.Π.Ι. µετά από 


εισήγηση του Διευθυντή του Ο.Π.Ι. 


2. Της Διεύθυνσης του Ο.Π.Ι. προΐσταται ο Διευθυντής. Τον Διευθυντή αναπληρώνουν οι 
Τμηματάρχες των Τμημάτων όπως αναφέρονται κατά σειρά προτεραιότητας στο άρθρο 11 του 


παρόντος Π.Δ. 


ΑΡΘΡΟ 15: ΕΝΑΡΞΗ ΙΣΧΥΟΣ 


Η ισχύς του παρόντος Π.Δ. αρχίζει από τη δημοσίευσή του στην Εφηµερίδα της Κυβερνήσεως. Στον 
Υπουργό Πολιτισμού αναθέτουµε τη δημοσίευση και εκτέλεση του παρόντος Προεδρικού 


Διατάγματος. 

